Source: http://ec.europa.eu/civiljustice/divorce/divorce_pol_mt.htm
Timestamp: 2014-12-28 06:03:39+00:00
Document Index: 946237

Matched Legal Cases: ['qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'Qorti ', 'qorti ', 'qorti ', 'qorti\n', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ']

Kummissjoni Ewropea - Network gudizzjarju ewropew - Divorzju - Polonja
L-aħħar aġġornament: 18-03-2008
Divorzju - PolonjaDin il-paġna issa skadiet. Il-verżjoni tal-lingwa oriġinali ġiet aġġornata u trasferita lejn il-Portal Ewropew tal-Ġustizzja elettronika.
X’inhuma l-kondizzjonijiet biex jinkiseb id-divorzju? 2.
X’inhuma r-raġunijiet tad-divorzju? 3.
Ir-relazzjoni personali bejn il-konjuġi? (eż., il-kunjom)? b)
It-tqassim tal-beni bejn il-miżżewwġin? c)
It-tfal minuri tal-miżżewġin (eż., ir-responsabbiltà tal-ġenituri u l-pretensjonijiet għal manteniment)? d)
l-obbligu ta’ ħlas tal-manteniment lill-konjuġi l-ieħor? 4.
Xi jfisser it-terminu legali “separazzjoni legali” fil-prattika? 5.
X’inhuma l-kondizzjonijiet għall-annullament taż-żwieġ? 6.
X’inhuma l-konsegwenzi legali tas-separazzjoni legali? 7.
Xi jfisser it-terminu ‘annullament taż-żwieġ’ fil-prattika? 8.
Jeżistu metodi alternattivi mhux ġudizzjarji għas-soluzzjoni tal-kwistjonijiet relattivi għad-divorzju mingħajr ma wieħed imur il-qorti? 11.
Fejn għandi nippreżenta t-talba/l-applikazzjoni tiegħi għad-divorzju/separazzjoni legali/annullament? Liema formalitajiet għandhom jiġu osservati u liema dokumenti għandhom jinthemżu mat-talba? 12.
Jista’ jsir appell mis-sentenza tad-divorzju/separazzjoni legali/annullament taż-żwieġ? 14.
X’passi jridu jittieħdu biex tiġi rikonoxxuta fil-Polonja sentenza ta’ divorzju/separazzjoni legali/annullament taż-żwieġ mogħtija minn qorti ta’ Stat Membru ieħor ta’ l-Unjoni Ewropea? 15.
Quddiem liema qorti għandi nirrikorri biex nopponi għar-rikonoxximent ta’ deċiżjoni dwar divorzju/separazzjoni legali/annullament taż-żwieġ mogħtija minn qorti ta’ Stat Membru ieħor ta’ l-Unjoni Ewropea? X’inhi l-proċedura applikabbli f’dan il-każ? 16.
Liema hi l-liġi tad-divorzju applikata mill-qorti fi proċeduri ta’ divorzju bejn miżżewwġin li mhumiex residenti fil-Polonja jew li għandhom nazzjonalità differenti? 1. X’inhuma l-kondizzjonijiet biex jinkiseb id-divorzju?
Il-qorti tagħti
digriet ta’ divorzju, fejn tiddeċiedi jekk xi ħadd mill-konjuġi huwiex
responsabbli għall-falliment taż-żwieġ, u jekk iva liema konjuġi. Jekk
il-konjuġi t-tnejn jitolbu dan, il-qorti ma tagħtix deċiżjoni dwar
ir-responsabbiltà.
Id-divorzju mhuwiex
kondizzjonali fuq separazzjoni preċedenti.
2. X’inhuma r-raġunijiet tad-divorzju?
Ir-raġunijiet għad-divorzju
huwa li żwieġ tfarrak irrimedjabilment u b’mod irrevokabbli. Iż-żewġ
kondizzjonijiet għandhom jeżistu.
a) Ir-relazzjoni personali bejn il-konjuġi? (eż., il-kunjom)?
Għal tliet xhur
wara li tieħu effett finali d-deċiżjoni dwar id-divorzju, konjuġi divorzjat
li bidel kunjomu meta żżewweġ jista’, billi jippreżenta applikazzjoni
lill-maniġer ta’ l-uffiċċju tar-reġistru, imur lura għall-kunjom li kellu
qabel iż-żwieġ.
Konjuġi divorzjat jista’
jiżżewweġ mill-ġdid.
b) It-tqassim tal-beni bejn il-miżżewwġin?
Mill-mument li
jiżżewġu l-konjuġi, il-proprjetà konġunta tar-raġel u l-mara hija stabbilita
mil-liġi. Tkopri l-proprjetà li jiksbu (proprjetà konġunta statutarja). Din
il-proprjetà konġunta statutarja tieqaf meta jintemm iż-żwieġ, jiġifieri meta
jieħu effett id-digriet finali tad-divorzju. Fuq
Fuq talba ta’
wieħed mill-konjuġi l-qorti tista’ taqsam il-proprjetà konġunta fid-digriet
tad-divorzju. Il-proprjetà miksuba tal-konjuġi hija komposta mill-oġġetti
miksuba minn wieħed minnhom jew mit-tnejn meta kienet tgħodd il-proprjetà
konġunta. Iż-żewġ konjuġi
għandhom ishma ndaqs fil-proprjetà konġunta.
Fuq il-bażi ta’
raġunijiet serji, wieħed mill-konjuġi jista’ jitlob lill-qorti taqsam
il-proprjetà konġunta skond il-grad li fih kull konjuġi kkontribwixxa
għall-ksib ta’ dik il-proprjetà.
Barra minn dan, fejn il-konjuġi
jabitaw f’akkomodazzjoni konġunta, il-qorti tiddeċiedi fid-deċiżjoni
tad-divorzju fuq il-mod li għandha tintuża l-akkomodazzjoni filwaqt li
l-konjuġi divorzjati jibqgħu jaqsmuha. Jekk issir applikazzjoni f’dan
is-sens, il-qorti tista’ wkoll tiddeċiedi dwar id-diviżjoni ta’ l-akkomodazzjoni
konġunta jew tagħti l-akkomodazzjoni lil xi ħadd mill-konjuġi jekk il-konjuġi
l-ieħor jaqbel li jitlaq minnha mingħajr ma tiġi provduta akkomodazzjoni oħra
minflokha.
c) It-tfal minuri tal-miżżewġin (eż., ir-responsabbiltà tal-ġenituri u l-pretensjonijiet għal manteniment)?
Fid-digriet
tad-divorzju, il-qorti tiddeċiedi d-drittijiet tal-ġenturi fuq it-tfal minuri
tal-konjuġi u l-ammont li kull konjuġi għandu jħallas biex ikopri
l-manteniment u l-edukazzjoni tat-tfal.
Il-qorti tista’ tafda l-eżerċizzju
tad-drittijiet tal-ġenituri lil ġenitur wieħed, u tillimita d-drittijiet
tal-ġenitur l-ieħor għal obbligi u drittijiet speċfiċi fir-rigward
tal-wild/ta’ l-ulied.
d) l-obbligu ta’ ħlas tal-manteniment lill-konjuġi l-ieħor?
Konjuġi ddivorzjat
li ma nstabx li kien esklussivament responsabbli għall-falliment taż-żwieġ u
li jinsab f’diffikoltà materjali jista’ jitlob manteniment mingħand
il-konjuġi l-ieħor skond il-ħtiġiet raġonevoli tiegħu u l-kapaċità ta’ qligħ
u l-possibbiltajiet finanzjarji tal-konjuġi l-ieħor.
id-divorzju jimplika deterjorazzjoni sostanzjali fis-sitwazzjoni materjali
ta’ konjuġi li mhuwiex responsabbli għall-falliment taż-żwieġ, il-konjuġi li
jiġi misjub esklussivament responsabbli għall-falliment taż-żwieġ huwa obbligat
li jipprovdi fondi biex jilħaq il-bżonnijiet tal-konjuġi li mhuwiex
responsabbli, ukoll jekk dan ta’ l-aħħar mhuwiex f’diffikoltà materjali.
L-obbligu tal-manteniment
jieqaf meta l-konjuġi li jirċievi l-manteniment jikkuntratta żwieġ ġdid. Fejn
il-konjuġi li għandu jħallas il-manteniment ma nstabx li huwa esklussivament
responsabbli għall-falliment taż-żwieġ, l-obbligu tiegħu li jħallas
il-manteniment jieqaf ħames snin wara d-divorzju.
4. Xi jfisser it-terminu legali “separazzjoni legali” fil-prattika?
Hija separazzjoni formali, jiġifieri s-suġġett ta' deċiżjoni tal-qorti taħt it-taqsimiet Artikoli 61(1) sa 61(6) tal-Kodiċi dwar il-Familja u t-Tutelaġġ. 5. X’inhuma l-kondizzjonijiet għall-annullament taż-żwieġ?
għas-separazzjoni hija s-sejba li ż-żwieġ tkisser għal kollox. Fuq
Jekk il-konjuġi m’għandhomx
tfal komuni, il-qorti tista’ tiddekreta separazzjoni fuq talba tal-konjuġi.
6. X’inhuma l-konsegwenzi legali tas-separazzjoni legali?
Il-konsegwenzi legali tas-separazzjoni
huma l-istess bħal dawk ta’ divorzju iżda konjuġi sseparat ma jistax
jikkuntratta żwieġ ġdid.
7. Xi jfisser it-terminu ‘annullament taż-żwieġ’ fil-prattika?
"Annullament taż-żwieġ" tfisser
il-kanċellament, b’effett retrospettiv, tar-riżultati kollha taż-żwieġ, ħlief
l-istat tat-tfal taż-żwieġ annullat, li jżommu l-istat ta’ tfal leġittimi.
Ir-raġunijiet sabiex jiġi annullat żwieġ huma elenkati fil-Kodiċi dwar il-Familja u t-Tutela:Wieħed mill-konjuġi huwa taħt l-età meħtieġa skond il-liġi għaż-żwieġ;Konjuġi huwa għal kollox legalment inkapaċitat;Konjuġi huwa mentalment marid jew mentalment irritardjat;Konjuġi huwa diġà miżżewweġ lil persuna oħra;Hemm relazzjoni ta' konsangwinità lineali jew konsangwinità kollaterali (aħwa, inklużi aħwa fardsieq u aħwa extra-maritali) jew affinità lineali bejn il-konjuġi;Hemm relazzjoni ta' adozzjoni bejn il-konjuġi;Sottomissjoni ta' dikjarazzjoni li konjuġi kkuntratta ż-żwieġ meta kien fi stat li ma jippermettix espressjoni konxja tal-volontà għal kwalunkwe tip ta' raġuni, taħt l-influwenza ta' żball dwar l-identità tal-parti l-oħra jew taħt l-influwenza ta' theddida illegali.Kwalunkwe waħda minn dawn il-kawżi msemmija hawn fuq għandha tkun qamet fil-ħin meta ġie kkuntrattat iż-żwieġ.
Deċiżjoni li tannulla żwieġ hija kostituttiva u għandha l-konsegwenzi għal terzi (erga omnes). Hemm żewġ tipi ta' konsegwenzi: ex tunc, jiġifieri jmorru lura għad-data meta ġie kkuntrattat iż-żwieġ, p.e., il-konjuġi jirrevertu għall-istat maritali li kellhom qabel iż-żwieġ u jirrevertu għall-kunjomijiet ta' qabel; ir-relazzjoni ta' affinità bejn il-konjuġi u l-familja tal-konjuġi l-ieħor hija kkanċellata, l-eredità statutarja hija impossibbli;ex nunc, jiġifieri jqumu fil-mument li s-sentenza ta' l-annullament taż-żwieġ issir finali u valida, eż., fir-rigward ta' relazzjonijiet ta' proprjetà.Il-konsegwenzi ta' l-annullament għar-relazzjoni tal-konjuġi mat-tfal miż-żwieġ tagħhom u għar-relazzjonijiet ta' proprjetà bejn il-konjuġi huma rregolati mid-dispożizzjonijiet rilevanti tal-liġi dwar id-divorzju li taħthom konjuġi li kkuntratta ż-żwieġ in mala fede jitqies li jkun il-konjuġi responsabbli għall-falliment taż-żwieġ.
10. Jeżistu metodi alternattivi mhux ġudizzjarji għas-soluzzjoni tal-kwistjonijiet relattivi għad-divorzju mingħajr ma wieħed imur il-qorti?
Il-medjazzjoni tal-familja teżisti fil-Polonja. L-għan fundamentali huwa li jirrisolvu l-kunflitti bejn il-konjuġi sabiex jiġi evitat id-divorzju jew is-separazzjoni. Il-medjazzjoni normalment issir minn organizzazzjonijiet mhux governattivi, fondazzjonijiet jew il-Knisja. Il-konjuġi li jsofru minn kunflitt maritali jistgħu wkoll isejħu l-għajnuna f'bosta forom minn terapisti tal-familja, psikologi, gruppi ta' appoġġ, eċċ. Fuq
11. Fejn għandi nippreżenta t-talba/l-applikazzjoni tiegħi għad-divorzju/separazzjoni legali/annullament? Liema formalitajiet għandhom jiġu osservati u liema dokumenti għandhom jinthemżu mat-talba?
għad-divorzju, għas-separazzjoni jew għall-annullament ta’ żwieġ għandhom
ikunu mressqa quddiem il-qorti reġjonali (sąd
okręgowy) li għandha ġuriżdizzjoni fuq il-post l-aktar reċenti ta’
residenza konġunta tal-konjuġi, li fin-nuqqas tagħha d-dikjarazzjonijiet
għandhom jiġu ppreżentati quddiem il-qorti reġjonali li għandha
l-ġuriżdizzjoni fuq il-post ta’ residenza ta’ l-applikant.
tariffa għall-preżentata fil-qorti. Iżda, parti li s-sitwazzjoni materjali
tagħha ma tippermettilhiex tħallas it-tariffa tista’ tapplika lill-qorti għal
eżenzjoni sħiħa jew parzjali mill-ispejjeż tal-qorti, u tista’ wkoll titlob
lill-qorti taħtar avukat ex officio biex
jaġixxi għaliha.
Dawn li ġejjin għandhom
jinhemżu ma’ l-applikazzjoni kif xieraq: kopji tad-dokumenti ta’ l-istat
ċivili (ċertifikat taż-żwieġ, ċertifikati tat-twelid tat-tfal), evidenza ta’
qligħ (dħul), dokument li jawtorizza lil avukat jaġixxi għall-parti (jekk
tkun għażlet li tagħżel lill-avukat tagħha stess) u kwalunkwe ċertifikazzjoni
ta’ tip ieħor (mediku, deċiżjonijiet amministrattivi, eċċ.) li jistgħu jkunu
rilevanti għall-każ. 12. Nista’ nikseb għajnuna legali li tkopri l-ispejjeż tal-proċedura?
Iva, ara l-punt 11 hawn fuq.
Persuna li tapplika għal eżenzjoni sħiħa jew parzjali mill-ħlas ta' l-ispejjeż tal-qorti jew għal ħatra ex officio ta' avukat għandha tehmeż ma' l-applikazzjoni dikjarazzjoni tas-sitwazzjoni materjali tagħha fuq il-formola xierqa, disponibbli mill-qorti.
13. Jista’ jsir appell mis-sentenza tad-divorzju/separazzjoni legali/annullament taż-żwieġ?
Iva, f’dawn il-każijiet kollha
huwa possibbli li jsir appell lil qorti tat-tieni istanza. Il-partijiet jistgħu
jappellaw lill-qorti ta’ l-appell minn deċiżjonijiet tal-qorti reġjonali.
14. X’passi jridu jittieħdu biex tiġi rikonoxxuta fil-Polonja sentenza ta’ divorzju/separazzjoni legali/annullament taż-żwieġ mogħtija minn qorti ta’ Stat Membru ieħor ta’ l-Unjoni Ewropea?
id-deċiżjoni ta’ qorti barranija dwar każ ċivili bħad-divorzju,
is-separazzjoni jew l-annullament taż-żwieġ ikollha effett legali
fil-Polonja, għandha tkun rikonoxxuta minn qorti Pollakka.
Deċiżjoni ta’
qorti barranija fuq każ mhux finanzjarju li jinvolvi persuni ta’ nazzjonalità
barranija, maħruġa mill-qorti kompetenti skond il-liġi nazzjonali, ma
teħtieġx rikonoxximent legali kemm-il darba mhux se tkun il-bażi li fuqu ġie
kkuntrattat żwieġ jew il-bażi ta’ dħul f’reġistru ta’ stat ċivili, reġistru
ta’ l-artijiet jew xi reġistru ieħor Pollakk.
Kull min għandu
interess legali jista’ japplika għar-rikonoxximent ta’ tali deċiżjoni.
Il-qorti li għandha
ġuriżdizzjoni hija l-qorti reġjonali li jkollha ġuriżdizzjoni lokali biex tisma’
l-każ. Jekk il-ġuriżdizzjoni ma tistax tiġi stabbilita fuq din il-bażi,
il-qorti li għandha l-ġuriżdizzjoni hija l-qorti reġjonali tal-belt kapitali
(il-Qorti Reġjonali ta’ Varsavja).
15. Quddiem liema qorti għandi nirrikorri biex nopponi għar-rikonoxximent ta’ deċiżjoni dwar divorzju/separazzjoni legali/annullament taż-żwieġ mogħtija minn qorti ta’ Stat Membru ieħor ta’ l-Unjoni Ewropea? X’inhi l-proċedura applikabbli f’dan il-każ?
Fejn qorti
reġjonali tkun tat deċiżjoni li tirrikonoxxi l-effett legali fil-Polonja
tad-deċiżjoni ta’ qorti barranija, persuna li tixtieq timpunja dak
ir-rikonoxximent tista’ tressaq appell skond ir-regoli ġenerali. Fi żmien sebat
ijiem mill-ħruġ tad-deċiżjoni, din il-persuna tista’ tapplika biex
ir-raġunijiet għad-deċiżjoni jiġu stabbiliti bil-miktub. Fi żmien 14-il jum
minn meta tirċievi r-raġunijiet bil-miktub, tista’ tressaq appell, jew tista’
tagħmel dan fi żmien 21 jum mill-ħruġ tad-deċiżjoni.
Kemm l-applikazzjoni
għar-raġunijiet u l-appell għandhom ikunu indirizzati lill-qorti li ħarġet
id-deċiżoni in kwistjoni. Ladarba l-appellant ikun ikkompleta l-formalitajiet
(eż., ħallas għall-appell), dik il-qorti tibgħat l-appell, flimkien
mad-dokumentazzjoni tal-qorti, lill-qorti ta’ l-appell.
16. Liema hi l-liġi tad-divorzju applikata mill-qorti fi proċeduri ta’ divorzju bejn miżżewwġin li mhumiex residenti fil-Polonja jew li għandhom nazzjonalità differenti?
Taħt l-Att dwar id-Dritt Internazzjonali Privat, il-liġi applikabbli għall-każijiet li jirrelataw għaż-żwieġ hija l-liġi nazzjonali tal-pajjiż minn fejn jiġi kull konjuġi. Il-liġi Pollakka ma tirrikonoxxix in-nazzjonalità doppja. Persuna ta' nazzjonalità Pollakka, ukoll jekk għandha nazzjonalità oħra, tiġi ttrattata mill-qorti bħala li għandha nazzjonalità Pollakka biss. Dan ifisser li f'każ dwar divorzju, separazzjoni jew annullament ta' żwieġ, il-qorti tqis id-dispożizzjonijiet rilevanti tal-liġi Pollakka (il-Kodiċi tal-Familja u t-Tutela). Jekk qorti Pollakka tkun qed tisma' dan il-każ fir-rigward ta' persuna li m'għandhiex/persuni li m'għandhomx nazzjonalità Pollakka iżda għandha/għandhom nazzjonalità ta' stat ieħor, hija obbligata li tqis il-kondizzjonijiet għad-divorzju, separazzjoni jew annullament ta' żwieġ fil-liġi nazzjonali ta' kull waħda mill-partijiet separatament.Minbarra l-Att dwar id-Dritt Internazzjonali Privat, il-kwistjoni tal-liġi applikabbli dwar id-divorzju, separazzjoni jew annullament ta' żwieġ hija wkoll irregolata minn ftehimiet bilaterali bejn il-Polonja u bosta stati oħrajn. Il-fattur ewlieni fid-deċiżjoni dwar il-liġi ta' liema pajjiż hija applikabbli hija n-nazzjonalità tal-persuna kkonċernata mill-każ.
« Divorzju - Informazzjoni Ġenerali | Polonja - Informazzjoni Ġenerali »